CELEX: 32019D2002
Language: bg
Date: 2019-11-28 00:00:00
Title: Решение за Изпълнение (ЕС, Евратом) 2019/2002 на Комисията от 28 ноември 2019 година за разрешаване на България да продължи да използва някои приблизителни разчети за изчислението на базата за собствените ресурси от ДДС по отношение на международния превоз на пътници до края на 2023 г. (нотифицирано под номер С(2019) 8590) (само текстът на български език е автентичен)

2.12.2019   
               
               
                  BG
               
               
                  Официален вестник на Европейския съюз
               
               
                  L 310/50
               
            
         РЕШЕНИЕ ЗА ИЗПЪЛНЕНИЕ (ЕС, Евратом) 2019/2002 НА КОМИСИЯТА
         от 28 ноември 2019 година
         за разрешаване на България да продължи да използва някои приблизителни разчети за изчислението на базата за собствените ресурси от ДДС по отношение на международния превоз на пътници до края на 2023 г.
         
            
               (нотифицирано под номер С(2019) 8590)
            
         
         (само текстът на български език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
         след консултация с Консултативния комитет по собствените ресурси,
         като има предвид, че:
         
                     (1)
                  
                  
                     По силата на член 390а от Директива 2006/112/ЕО на Съвета (2) България може, в съответствие с условията, приложими в тази държава членка към датата на нейното присъединяване, да продължи да освобождава от облагане международния превоз на пътници съгласно точка 10 от част Б от приложение X към посочената директива за срока, за който същото освобождаване се прилага от която и да е от държавите — членки, които са били членки на Общността към 31 декември 2006 г. В съответствие с посочения член тези сделки трябва да бъдат взети предвид при определянето на базата за собствените ресурси от ДДС.
                  
               
                     (2)
                  
                  
                     С Решение 2010/4/ЕС, Евратом на Комисията (3) бе разрешено на България да използва, наред с другото, приблизителни разчети по отношение на международния превоз на пътници, посочен в точка 10 от част Б от приложение X към Директива 2006/112/ЕО, за целите на изчисляването на базата за собствените ресурси от ДДС от 1 януари 2009 г. до 31 декември 2018 г.
                  
               
                     (3)
                  
                  
                     В своето писмо 4 април 2019 г. България поиска разрешение от Комисията да продължи да използва някои приблизителни разчети за изчислението на базата за собствените ресурси от ДДС. България не е в състояние да изчисли точно базата за собствените ресурси от ДДС за сделките, посочени в точка 10 от част Б от приложение X към Директива 2006/112/ЕО по отношение на международния превоз на пътници. Това изчисление вероятно ще наложи неоснователна административна тежест поради ефекта от въпросните сделки върху общата база за собствените ресурси от ДДС на България. България е в състояние да направи изчисление, като използва приблизителни разчети за тази категория сделки. Поради това на България следва да бъде разрешено да продължи да изчислява базата за собствените ресурси от ДДС, като използва приблизителни разчети по отношение на международния превоз на пътници.
                  
               
                     (4)
                  
                  
                     От съображения за прозрачност и правна сигурност е подходящо прилагането на разрешението да бъде ограничено във времето,
                  
               ПРИЕ НАСТОЯЩОТО РЕШЕНИЕ:
         
            Член 1
            За целите на изчисляването на базата за собствените ресурси от ДДС от 1 януари 2019 г. до 31 декември 2023 г. на България се разрешава да използва приблизителни разчети по отношение на международния превоз на пътници, посочен в точка 10 от част Б от приложение Х към Директива 2006/112/ЕО.
         
         
            Член 2
            Адресат на настоящото решение е Република България.
         
         
            Съставено в Брюксел на 28 ноември 2019 година.
            
               
                  За Комисията
               
               Günther OETTINGER
               
                  Член на Комисията
               
            
         
         
            (1)  ОВ L 155, 7.6.1989 г., стр. 9.
         
            (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
         
            (3)  Решение 2010/4/ЕС, Евратом на Комисията от 22 декември 2009 г. за упълномощаване на България да използва статистически данни за години преди предпоследната година и да използва някои приблизителни разчети при изчисляването на базата за собствените ресурси от ДДС (ОВ L 3, 7.1.2010 г., стр. 17).